**21 лютага – дзень работнікаў землеўпарадкавальнай**

**і картографа-геадэзічнай службы**

У сферы зямельных адносін

Напярэдадні прафесійнага свята землеўпарадкавальнікі падводзяць вынікі работы за 2018 год

**Як вядома, да зямлі ў беларусаў заўсёды было беражлівае стаў­лен­не, яе ласкава называлі "кар­міцелькай". Але мала хто ведае, што першыя дакумен­тальныя сведчанні аб дзяржаў­ных зямельных актах, якія называлі ездакамі, датуюцца 1398 годам. Ужо тады беларусы мерылі зямлю і, магчыма, скла­далі карты. Словам, землеўпа­рад­кавальная і картографа-геадэзічная справа мае дастат­кова старажытныя традыцыі.**

За забеспячэннем на тэрыторыі ра­ёна заканадаўства ў галіне ахо­вы і выкарыстання зямель­ных угод­дзяў сёння сочыць земле­ўпа­радкаваль­ная служба райвыканкама. Невялікі калектыў з чатырох чалавек вырашае шырокае кола пытанняў.



Напрыклад, за 2018 год службай раз­гледжана і зацверджана 17 актаў выбара месца размяшчэння зямель­ных участкаў, з УП "Праектны інсты­тут "Віцебскгіпразем" паступіла 281 землеўпарадкавальная справа, па якіх прынята 258 рашэнняў.

Землеўпарадкавальнікі разгледзілі 102 заявы грамадзян, якія пражы­ваюць у райцэнтры, аб прадастаўленні і вяртанні зямельных участкаў, што не выкарыстоўваюцца бешанкавіча­на­мі, ад жыхароў вёсак паступіла 367 такіх заяў, па якіх прынята 316 ра­шэн­няў. Ад юрыдычных асоб і інды­ві­дуальных прадпрымальнікаў пасту­піла 142 звароты па зямельных пытаннях.

У 2018 годзе ў рэгіёне была пра­цяг­­нута практыка правядзення аўк­цы­­ёнаў па продажы зямельных участ­каў для будаўніцтва і абслу­гоў­вання адна­кватэрных, блакіраваных жылых дамоў. Такім чынам, на аўкцыёнах пра­дадзена 6 зямельных участкаў на агульную суму 17239,36 рубля, у тым ліку ў прыватную ўласнасць для будаў­ніц­тва жылля – 2, на правах заклю­чэння дагавора арэнды набыты яшчэ 4 зя­мельныя надзелы (1 – для бу­даўніцтва дома, 3 – для размяш­чэн­ня гандлёвых кіёскаў). Акрамя таго, прададзена 9 зя­мельных участкаў без правядзення аўкцыёнаў на агульную суму 10188,36 рубля.

Ва ўсе часы вялікая ўвага дзяр­жавай надаецца праваадносінам у га­ліне землекарыстання. Гэта пытанне знаходзіцца на пастаянным кантролі аддзела землеўпарадкавання райвы­кан­кама.

– Дзяржаўны кантроль за выка­рыс­таннем і аховай зямель ажыццяў­ля­ецца ў мэтах выканання ўсiмi грамадзянамі, індывідуальнымі прад­пры­мальнікамі і юрыдычнымі асобамі ўстаноўленага парадку карыстання землямі, зямель­нымі ўчасткамі, а таксама іншых пра­вілаў і нормаў, пра­дугледжаных закана­даўствам аб ахове і выкарыстанні зя­мель, – падкрэсліла начальнік земле­ўпарадкавальнай службы раёна Галіна Іосіфаўна Усцю­гава.

Так, служ­бай за парушэнне зямель­нага закана­даў­­ства ў 2017 годзе скла­дзена 57 адмі­ністрацыйных спраў, у тым ліку 34 па­ста­новы, 23 – пратако­лы, прыцягнута да адміністрацыйнай адказнасці 56 фізічных асоб, 1 інды­відуальны прад­прымальнік, з накла­даннем штрафаў на суму 1991,50 рубля.

За 2018 год складзена 78 адміні­страцыйных спраў, у тым ліку 36 па­ста­­ноў і 42 пратаколы. Прыцягнута да адказнасці 67 фізічных асоб і 3 юры­дыч­­ныя. У даход дзяржавы выплачана штра­фаў на суму 2327,25 рубля. Самае распаўсюджанае парушэнне зямель­на­га заканадаўства па арт. 15.10. ч. 2 КаАП Рэспублікі Беларусь (невыка­нан­не ін­шых патрабаванняў па ахове зя­мель) – 62 парушэнні, па арт. 15.10. ч. 1 КаАП (не­выкарыстанне прада­стаўле­нага зямель­нага ўчастка) – 9 парушэнняў, па арт. 23.41 КаАП (самавольнае заняцце зя­мельнага ўчастка) – 6 парушэнняў і арт. 23.42 КаАП (парушэнне тэрмінаў вяр­тання часова займаных зямель) – 1 па­ру­шэнне. За непрыняцце мер па ба­раць­­бе з баршчэў­нікам Сасноўскага да ад­казу прыцяг­ну­ты 9 фізічных асоб, у тым ліку 2 службовыя асобы (выда­дзе­ны 4 паста­новы, складзены 5 пратако­лаў).

Як бачым, функцый і задач у зем­ле­ўпарадкавальнай службы шмат. Спраў­ляцца з імі Г. І. Усцюгавай дапа­магаюць галоўныя спецыялісты Ге­надзь Алегавіч Велічынскі, Таццяна Сяр­гееўна Ганча­рова, Майя Аляксанд­раўна Асіповіч.

– Хочацца, каб на кожным кава­лач­ку зямлі быў сапраўдны гаспадар, каб усе палеткі былі дагледжанымі. Мы не атрымліваем зям­лю ў спадчыну, таму павін­ны пакла­паціцца пра тое, каб яна была пера­да­дзена нашчадкам прыгожай і квітнею­чай, – звярнулася да землякоў напры­канцы нашай размовы начальнік ад­дзе­ла землеўпарадкавання райвыканкама Г. І. Усцюгава.

Анжэла ЛЮДЫНА.